КАК ДА ИЗБЕРЕМ ДЕТСКИ САНДАЛИ/ЧЕХЛИ ЗА ЛЯТОТО?
Когато трябва да изберем подходящите отворени обувки ( сандали, чехли или джапанки ) за лятото, трябва да съобразим няколко фактора. Винаги трябва да помним, че разумният избор е важен, тъй като осигурява правилния растеж на детските крака , тяхното здраве и сила. Често водеща се оказва по-ниската цена, а не специфичните изисквания към всеки вид обувка.
Отворените обувки много често са носят на бос крак и затова материалите, от които са изработени, са от съществено значение. Те не трябва да причиняват мазоли, пришки, изпотяване , както и неправилно натоварване на ходилата, мускулни схващания или друг вид неразположения . При сандалите най-подходящи са естествените памучни материи, както и меката, добре обработена кожа в комбинация с гъвкава и „дишаща“ подметка.

